CELEX: 32007R1040
Language: hu
Date: 2007-09-10 00:00:00
Title: A Bizottság 1040/2007/EK rendelete ( 2007. szeptember 10. ) egy, az oltalom alatt álló eredetmegjelölések és földrajzi jelzések nyilvántartásába bejegyzett elnevezéshez tartozó termékleírás kisebb jelentőségű módosításainak jóváhagyásáról (Melon du Quercy (OFJ))

11.9.2007   
            
            
               HU
            
            
               Az Európai Unió Hivatalos Lapja
            
            
               L 238/29
            
         
      A BIZOTTSÁG 1040/2007/EK RENDELETE
   
   (2007. szeptember 10.)
   egy, az oltalom alatt álló eredetmegjelölések és földrajzi jelzések nyilvántartásába bejegyzett elnevezéshez tartozó termékleírás kisebb jelentőségű módosításainak jóváhagyásáról (Melon du Quercy (OFJ))
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletre (1) és különösen annak 9. cikke (2) bekezdésének második mondatára,
   mivel:
   
               (1)
            
            
               Az 510/2006/EK rendelet 9. cikke (1) bekezdésének első albekezdésével összhangban, valamint ugyanazon rendelet 17. cikkének (2) bekezdése alapján a Bizottság megvizsgálta Franciaország azon kérelmét, hogy hagyják jóvá az 1165/2004/EK bizottsági rendelettel (2) bejegyzett „Melon du Quercy” oltalom alatt álló földrajzi jelzéshez tartozó termékleírás egyes pontjainak módosítását.
            
         
               (2)
            
            
               A kérelem célja kiegészíteni a termékleírást a „Melon du Quercy” előállításának földrajzi területéhez tartozó öt olyan településsel, amelyek a feltérképezés során véletlenül kimaradtak az előállítási területet alkotó járások és települések felsorolásából.
            
         
               (3)
            
            
               A Bizottság megvizsgálta a kért módosítást, és a kérelmet megalapozottnak találta. Mivel a módosítás az 510/2006/EK bizottsági rendelet 9. cikke értelmében kisebb jelentőségűnek számít, a Bizottság azt jóváhagyhatja az említett rendelet 5., 6. és 7. cikkében előírt eljárás alkalmazása nélkül,
            
         ELFOGADTA EZT A RENDELETET:
   1. cikk
   A „Melon du Quercy” oltalom alatt álló földrajzi jelzéshez tartozó termékleírás e rendelet I. mellékletének megfelelően módosul.
   2. cikk
   A termékleírás fő elemeit tartalmazó, egységes szerkezetbe foglalt összefoglaló e rendelet II. mellékletében található.
   3. cikk
   Ez a rendelet az Európai Unió Hivatalos Lapjában való kihirdetésének napját követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. szeptember 10-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 93., 2006.3.31., 12. o. A 952/2007/EK bizottsági rendelettel (HL L 210., 2007.8.10., 26. o.) módosított rendelet.
   
      (2)  HL L 224., 2004.6.25., 16. o.
   
      I. MELLÉKLET
      A Bizottság jóváhagyja a következő módosításokat a „Melon du Quercy” (Franciaország) oltalom alatt álló földrajzi jelzéshez tartozó termékleírásban:
      „Földrajzi terület”:
      „A következő járások települései” bekezdés
      
                  —
               
               
                  első francia bekezdésének „Tarn et Garonne megyében” második albekezdése
                  
                              —
                           
                           
                              „Valence d’Agen járás”
                              a következő település nevével egészül ki:
                              „Perville”
                           
                        
            
                  —
               
               
                  második francia bekezdése „Lot megyében”
                  egy negyedik albekezdéssel egészül ki a következő települések nevével:
                  
                              —
                           
                           
                              
                                 Cahors Sud járás: „Labastide-Marnhac”, „Le Montat”
                           
                        
            
                  —
               
               
                  a második francia bekezdés „Lot megyében”
                  
                              —
                           
                           
                              
                                 Luzech járás albekezdése
                              a következő település nevével egészül ki:
                              „Cambayrac”
                           
                        
                              —
                           
                           
                              a Puy l’Evêque járás albekezdés
                              a következő település nevével egészül ki:
                              „Floressas”.
                           
                        
            
   
      II. MELLÉKLET
      ÖSSZEFOGLALÓ
      A Tanács 510/2006/EK rendelete a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról
      „MELON DU QUERCY”
      EK-szám: FR/IGP/105/0086/2005.12.30.
      OEM ( ) OFJ (X)
      Ez az összefoglaló a termékleírás legfontosabb elemeit tartalmazza tájékoztatás céljából.
      1.   A tagállam felelős szerve:
      
                  Név
               
               
                  :
               
               
                  Institut National des Appellations d’Origine
               
            
                  Cím
               
               
                  :
               
               
                  51, rue d’Anjou – F-75008 Paris
               
            
                  Tel.
               
               
                  :
               
               
                  (33) 153 89 80 00
               
            
                  Fax
               
               
                  :
               
               
                  (33) 142 25 57 97
               
            
                  E-mail
               
               
                  :
               
               
                  info@inao.gouv.fr
               
            2.   Csoportosulás:
      
                  Név
               
               
                  :
               
               
                  Syndicat Interprofessionnel du Melon du Quercy
               
            
                  Cím
               
               
                  :
               
               
                  29, avenue du Général de Gaulle – F-46170 Castelnau-Montratier
               
            
                  Tel.
               
               
                  :
               
               
                  (33) (0)565 21 96 83
               
            
                  Fax
               
               
                  :
               
               
                  (33) (0)565 21 88 15
               
            
                  E-mail
               
               
                  :
               
               
                  melon-du-quercy@wanadoo.fr
               
            
                  Tagság összetéte
               
               
                  :
               
               
                  Termelők/feldolgozók (X) Egyéb ( )
               
            3.   Terméktípus:
      
                  1.6. osztály
               
               
                  :
               
               
                  Gyümölcs, zöldségfélék és gabonafélék, frissen vagy feldolgozva
               
            4.   Termékleírás
      (az 510/2006/EK rendelet 4. cikkének (2) bekezdésében előírt követelmények összefoglalása)
      4.1.   Elnevezés
      „Melon du Quercy”
      4.2.   Leírás
      Sima, mintás vagy hálózott héjú, narancssárga húsú, sárgába forduló szürkészöld sárgadinnye. Tömege 450 gramm és 1 300 gramm között változhat, de lehet több is.
      4.3.   Földrajzi terület
      A „Melon du Quercy” oltalom alatt álló földrajzi jelzés területéhez a következők tartoznak:
      
                   
               
               
                  az alábbi járások:
                  
                              —
                           
                           
                              
                                 Tarn et Garonne megyében: Bourg de Visa, Caussade, Lafrançaise, Lauzerte, Moissac, Molières, Montaigu de Quercy, Monpezat de Quercy, Monclar de Quercy, Négrepolisse, Villebrumier, Montauban
                           
                        
                              —
                           
                           
                              
                                 Lot megyében: Castelnau-Montratier, Montcuq, Lalbenque
                           
                        
                              —
                           
                           
                              
                                 Lot et Garonne megyében: Tournon, Penne, Beauville, Puymirol
                           
                        
            
                   
               
               
                  A következő járások települései:
                  
                              —
                           
                           
                              Tarn et Garonne megyében:
                              
                                          —
                                       
                                       
                                          
                                             Caylus járás: Mouillac
                                       
                                    
                                          —
                                       
                                       
                                          
                                             Valence d’Agen járás: Castelsagrat, Goudouville, Saint-Clair, Gasque, Montjoi, Perville, Pommevic, Valence d’Agen
                                       
                                    
                        
                              —
                           
                           
                              Lot megyében:
                              
                                          —
                                       
                                       
                                          
                                             Cahors Sud járás: Labastide-Marnhac, Le Montat
                                       
                                    
                                          —
                                       
                                       
                                          
                                             Limogne járás: Concots
                                       
                                    
                                          —
                                       
                                       
                                          
                                             Luzech járás: Cambayrac, Carnac Rouffiac, Villesèque, Sauzet
                                       
                                    
                                          —
                                       
                                       
                                          
                                             Puy l’Évêque járás: Floressas, Lacapelle Cabanac, Sérignac, Mauroux.
                                       
                                    
                        
            4.4.   A származás igazolása
      A „Melon du Quercy”-t a XVI. század óta termesztik Quercyben. A sárgadinnye termesztése 1930-ban többek között a dinnyeföldek területének megnövelése révén ugrott meg, ekkor jelent meg a helyi piacokon a quercyi sárgadinnye. A termelés az 1940–45-ös évek során is nőtt. 1960 óta a kivitelnek köszönhetően tovább bővült a termelés.
      A „Melon du Quercy” hírneve mára megalapozott, pusztán a használt nevek is jól bizonyítják a sárgadinnye és a terület kapcsolatát.
      Az ellenőrző szerv szakemberei a mezőgazdasági szezon elején minden termelő földjeit ellenőrzik abból a szempontból, hogy a földrajzi területen belül fekvő alkalmas földterületek-e. Minden parcella bejegyzésre kerül a „Melon du Quercy” termelői nyilvántartásba a település, a dűlő, a helyrajzi szám és az árban kifejezett terület feltüntetésével.
      A bejegyzés egy példánya a termelőnél marad, második példányát a gyümölcsfelvásárló központ kapja meg, harmadik példányát pedig a Syndicat Interprofessionnel du Melon du Quercy szervezethez kell eljuttatni.
      A központban leadott minden szállítmány esetében feljegyzik a termelő nevét, a gyümölcs fajtáját és termesztésének pontos helyét. A központban a különböző termelőktől érkezett szállítmányokat egyesítik. A hitelesített szállítmányokat a központba való beérkezésüktől kezdve külön kezelik a nem hitelesítettektől, és ez így marad a csomagolás, a címkézés és a forgalomba hozatal szakaszában is.
      4.5.   Az előállítás módja
      A „Melon du Quercy” elnevezés különböző válogatott sárgadinnyefajtákat fedhet. A gyümölcsöket érett állapotban, minden nap lehetőleg déli 1 óra előtt szedik le. A sárgadinnyéket ezután egy rétegben fa- vagy műanyag rekeszekbe rakodják, elkerülve így a gyümölcs megnyomódását.
      A betakarítás után a sárgadinnyét védik a napsugárzástól és az időjárás viszontagságaitól. A gyümölcsöket még a leszedés napján az átvevőközpontba szállítják. Ott ellenőrzik, és küllem, valamint cukortartalom alapján jóváhagyják. Ezután a sárgadinnyéket szétválogatják, méret szerint osztályozzák, és súly, valamint szín alapján dinnyetartó tálcákra téve és/vagy papírba csomagolva rekeszekbe helyezik.
      4.6.   Kapcsolat
      Quercy talaja és éghajlata miatt ideális a sárgadinnye termesztéséhez. Az éghajlatot jellemző óceáni (hűvös és nedves) és mediterrán (meleg és száraz) áramlatok váltakozása nagy napi hőmérséklet-ingadozást eredményez. Ez hőmérséklet és nedvesség szempontjából is kedvező körülményeket teremt a növény számára.
      Másfelől Quercy agyagos-meszes talaja, amelynek agyaga elsősorban illitből és montmorillonitból áll, az agyagrétegekben jól megtartja a káliumot. Az ilyen talaj következésképpen megfelelően szabályozza a növény káliumfelvételét. A sárgadinnye ennek köszönheti különleges aromáját és terroir-jellegét. Az agyagos-meszes termőhely talaja jó vízmegtartó képességgel rendelkezik, így a növényt egyenletesen látja el nedvességgel.
      4.7.   Felügyeleti szerv
      
                  Név
               
               
                  :
               
               
                  Qualisud
               
            
                  Cím
               
               
                  :
               
               
                  15, avenue de Bayonne, 40500 Saint Sever
               
            
                  Tel.
               
               
                  :
               
               
                  (33) (0)558 06 53 30
               
            
                  Fax
               
               
                  :
               
               
                  (33) (0)562 88 13 91
               
            
                  E-mail
               
               
                  :
               
               
                  qualisud@wanadoo.fr
               
            4.8.   Címkézés
      
                  —
               
               
                  
                     A termék elnevezése: „Melon du Quercy”
               
            
                  —
               
               
                  
                     Garantált tulajdonságai: Quercyben termett, megfelelően érett állapotban takarították be.